CELEX: 62011TN0494
Language: lv
Date: 2011-09-16 00:00:00
Title: Lieta T-494/11: Prasība, kas celta 2011. gada 16. septembrī — Missir Mamachi di Lusingano u.c./Komisija

12.11.2011   
            
            
               LV
            
            
               Eiropas Savienības Oficiālais Vēstnesis
            
            
               C 331/27
            
         Prasība, kas celta 2011. gada 16. septembrī — Missir Mamachi di Lusingano u.c./Komisija
   (Lieta T-494/11)
   2011/C 331/53
   Tiesvedības valoda — itāļu
   
      Lietas dalībnieki
   
   
      Prasītāji: Livio Missir Mamachi di Lusignano (Kerkhove-Avelgem, Beļģija), Anne Jeanne Cécile Magdalena Maria Sintobin (Brisele, Beļģija), Stefano Missir Mamachi di Lusignano (Šanhaja, Ķīna), Maria Letizia Missir Mamachi di Lusignano (Brisele, Beļģija), Alessandro Missir Mamachi di Lusignano (mantinieki) (Rabāta, Maroka) (pārstāvji — F. Di Gianni, R. Antonimi un G. Coppo, avvocati)
   
      Atbildētāja: Eiropas Komisija
   
      Prasījumi
   
   Prasītāju prasījumi Vispārējai tiesai ir šādi:
   
               —
            
            
               piespriest Komisijai atlīdzināt morālo kaitējumu, kas viņiem esot nodarīts Alessandro Missir Mamachi di Lusignano un viņa sievas Ariane Lagasse de Locht slepkavības rezultātā;
            
         
               —
            
            
               piespriest Komisijai samaksāt pa šo laiku maksājamos kompensācijas procentus un nokavējuma procentus;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Ar pirmo prasības pamatu tiek lūgts Komisijai piespriest atlīdzināt morālo kaitējumu, kas prasītājiem esot netaisnīgi nodarīts bijušā Komisijas ierēdņa Alessandro Missir Mamachi di Lusignano un viņa sievas Ariane Lagasse de Locht slepkavības rezultātā. Prasītāji šajā ziņā piesauc Savienības ārpuslīgumisko atbildību, jo Komisija aiz nolaidības neesot pārliecinājusies, vai noslepkavotā ierēdņa un viņa ģimenes rīcībā nodotajā dzīvoklī bija veikti pienācīgi un iedarbīgi drošības pasākumi, kas būtu atbilstoši, lai garantētu viņu drošību. Prasījumu pamatošanai prasītāji atsaucas uz Civildienesta tiesas 2011. gada 12. maija spriedumā lietā F-50/09 izdarītajiem secinājumiem.
   Pakārtotā kārtā prasītāji, pamatodamies uz šīs lietas gluži ārkārtīgajiem apstākļiem, piesauc Komisijas atbildību par kaitējumu, kas nodarīts ar tiesisku rīcību.